SET บ่ายพุ่ง 19 จุด รับแรงซื้อกลับหุ้น “บลูชิพ” คลายกังวล “ยูเครน” ไม่ร่วมกลุ่มนาโต
SET บ่ายพุ่ง 19 จุด รับแรงซื้อกลับหุ้น “บลูชิพ” และคลายความตึงเครียดภาวะสงครามหลังยูเครนยอมรับเงื่อนไขรัสเซียไม่เข้าร่วมกลุ่ม NATO ร่วมทั้งราคาน้ำมันดิบที่ทรงตัวระดับสูงเป็นบวกต่อกลุ่มพลังงาน
SET บ่ายพุ่ง 18 จุด รับแรงซื้อกลับหุ้น “บลูชิพ” และคลายความตึงเครียดภาวะสงครามหลังยูเครนยอมรับเงื่อนไขรัสเซียไม่เข้าร่วมกลุ่ม NATO ร่วมทั้งราคาน้ำมันดิบที่ทรงตัวระดับสูงเป็นบวกต่อกลุ่มพลังงาน
9 มี.ค. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 15:33 น. อยู่ที่ 1,638.17 จุด เพิ่มขึ้น 19.07 จุด หรือ 1.18% สูงสุดที่ 1,638.87 จุด ต่ำสุดที่ 1,610.34 จุด มูลค่าการซื้อขาย 8.87 หมื่นล้านบาท
บล.คิงส์ฟอร์ด ประเมินดัชนี SET วันนี้ (9 มี.ค.2565) มีโอกาสฟื้นตัวหลังมีรายงานขาวยูเครนตอบรับข้อเสนอจะไม่เข้าร่วมกลุ่ม NATO วางแนวรับดัชนี SET ที่ 1,610 แนวต้าน 1,640 – 1,655 แนะนําซื้อเก็งกําไร KBANK, SCB, AOT, CPALL, ADVANC, TIDLOR, OSP, PSL
ส่วนบล.กรุงศรี ระบุในบทวิเคราะห์ วันนี้ (9 มี.ค. 2565) โดยประเมินว่า SET รีบาวด์ทดสอบ 1,630 – 1,635 จุด ตามการผ่อนคลายความตึงเครียดภาวะสงครามหลังยูเครนยอมรับเงื่อนไขรัสเซียไม่เข้าร่วมกลุ่ม NATO (เหลืออีก 3 เงื่อนไข) ประกอบกับราคาน้ำมันดิบที่ทรงตัวระดับสูงเป็นบวกต่อกลุ่มพลังงาน อย่างไรก็ตามความกังวลภาวะเงินเฟ้อพุ่งขึ้นแต่ภาพเศรษฐกิจชะลอตัวจากภาวะสงครามที่ยืดเยื้อจะกดดันให้ดัชนีสลับอ่อนตัวลง